വനപാലകരുടെ കൈയില് തോക്കുണ്ട്, ഉണ്ടകളും ആനകളെ ഓടിക്കാന് ഒച്ചവെക്കണം പേരാവൂര്: ചിന്നംവിളിച്ച് കടന്നുവരുന്ന കാട്ടാനകള് ജനവാസകേന്ദ്രങ്ങളില് നാശം വിതക്കുമ്ബോള് നാട്ടുകാര് വനപാലകരോടാണ് തങ്ങളുടെ അമര്ഷം മുഴുവന് തീര്ക്കുന്നത്.എന്നാല് അപകടകാരികളായ ആനക്കൂട്ടത്തെ നേരിടാന് ഒച്ചയുണ്ടാക്കുക മാത്രമാണ് ഈ ഉദ്യോഗസ്ഥര്ക്ക് അനുവദിക്കപ്പെട്ടിട്ടുള്ള പ്രതിരോധമാര്ഗം. വനപാലകര്ക്ക് വകുപ്പ് തോക്കും തിരകളുമൊക്കെ നല്കുന്നുണ്ടെങ്കിലും സ്വയരക്ഷയ്ക്കു വേണ്ടി മാത്രമാണിത്. ആനകളെ തുരത്താന് ഒരുതരത്തിലും ഉപയോഗിക്കാന് പാടില്ല. ജീവന് പണയം വെച്ചാണ് പലപ്പോഴും തുരത്തല്. കാടിറങ്ങുന്ന കാട്ടാനകള് ഉപജീവനമാര്ഗം തുടര്ച്ചയായി നശിപ്പിക്കുമ്ബോള് കര്ഷകരുടെ പരാതികള് സ്വാഭാവികം മാത്രമാണെന്ന് വനംവകുപ്പ് ഉദ്യോഗസ്ഥരും സമ്മതിക്കുന്നു. ആനമതില് നിര്മ്മിക്കുന്നതിലൂടെ ആനകളെ ശക്തമായി പ്രതിരോധിക്കാന് കഴിയുമെന്ന പ്രതീക്ഷയിലാണിപ്പോള് വനപാലകര്. ആറളം ഫാമിലെ കൃഷിയിടങ്ങളിലെ കാടുപിടിച്ചു കിടക്കുന്ന പ്രദേശങ്ങളില് തമ്ബടിച്ചിരിക്കുന്ന കാട്ടാനകളാണ് പെരുമ്ബുന്ന, പാലപ്പുഴ തുടങ്ങിയ പ്രദേശങ്ങളിലിറങ്ങി വ്യാപകനാശം വരുത്തുന്നത്. ഫാമിലെ കാട് വെട്ടിത്തെളിക്കുമ്ബോള് കാട്ടാനകള് കാട്ടിലേക്ക് മടങ്ങും. ആനമതിലിന് ആദ്യഗഡു ആറളം പുനരധിവാസ മേഖലയേയും ഫാമിനേയും കാട്ടാനയുടെ ഭീഷണിയില് നിന്ന് രക്ഷിക്കുന്നതിനായി വനാതിര്ത്തിയില് 14 കിലോമീറ്റര് നീളത്തില് ആനമതില് നിര്മ്മിക്കാനുള്ള 11 കോടിയുടെ ആദ്യ ഗഡു പട്ടികവര്ഗ്ഗ വികസന വകുപ്പ് പൊതുമരാമത്ത് വകുപ്പിന് കൈമാറിയിട്ടുണ്ട്.രണ്ടുവര്ഷം മുന്പ് ഭരണാനുമതി ലഭിച്ച പ്രവൃത്തിയുടെ മൊത്തം അടങ്കല്ത്കയില് 50 ശതമാനമായ 11 കോടിയാണ് കൈമാറിയത്.നിലവിലുള്ള മതിലിനോട് ചേര്ന്നു തന്നെ 14 കിലോമീറ്റര് മതില് നിര്മ്മിക്കാനാണ് അനുമതി. പ്രവൃത്തി പൂര്ത്തിയാകുന്നതോടെ വന്യമൃഗശല്യത്തിന് പരിഹാരമാകുമെന്ന പ്രതീക്ഷയിലാണ് പ്രദേശവാസികളും വനപാലകരും. ആനമതില് നിര്മ്മാണം പൂര്ത്തിയാകുന്നതോടെ ജനവാസ മേഖലകളിലെത്തുന്ന വന്യമൃഗങ്ങളുടെ ശല്യം നല്ല രീതിയില്ത്തന്നെ പ്രതിരോധിക്കാനാകും. വി.സന്തോഷ് കുമാര് വൈല്ഡ് ലൈഫ് വാര്ഡന്,ആറളം